Սառնաշաքար կոնֆետ

**Սառնաշաքար կոնֆետ** (նաև կոչվում է **candy stick**, **barber pole candy**, **circus stick** կամ **barber pole**) կարամելի երկար, գլանաձև տեսակ, սովորաբար չորսից յոթ դյույմ երկարությամբ և 1/4-ից 1/2 դյույմ տրամագծով, բայց որոշ բացառիկ դեպքերում մինչև 14 դյույմ երկարությամբ և 2 տրամագծով։ Քաղցրավենիքը կարամելային ձեռնափայտերի է նման, դրանք սովորաբար ունեն առնվազն երկու տարբեր գույներ (անթափանց կամ կիսաթափանցիկ), որոնք ոլորված են պարուրաձև ձևով, որը հիշեցնում է վարսավիրի ձողը:

Այս կոնֆետը երկար պատմություն ունի Միացյալ Նահանգներում, որտեղ ենթադրվում է, որ այն մշակվել է և հաճախ վաճառվում է որպես «հնաոճ» քաղցրավենիք: Այն հաճախ վաճառվում է մթերային խանութներում և նմանատիպ խանութներում, որոնք մասնագիտանում են հնաոճ և նոստալգիա արթնացնող ապրանքների մեջ: «Cracker Barrel» ցանցը հաշվարկում է, որ իր խանութներում տարեկան վաճառվում է ընդհանուր առմամբ 940 մղոն (1510 կմ) երկարությամբ սառնաշաքար կոնֆետ։

## Պատմություն
Սառնաշաքար կոնֆետը 1837 թվականի վերջից սկսած շուկայում է, երբ այն ցուցադրվեց Մասաչուսեթսի բարեգործական միության կողմից «օմարի կոնֆետի» կողքին։ Սառնաշաքար կոնֆետը ԱՄՆ-ում 1860-ականների սկզբին սիրված է եղել և՛ երեխաների, և՛ մեծահասակների կողմից։ Իսկ այս տեսակի կոնֆետներ վաճառելը՝ հատկապես տաք եղանակներին, համարվում էր եկամտաբեր։ Ժամանակակից պատմություններից մեկում նկարագրվում է ձեռնափայտով կոնֆետի կոտրված կտորներ, որոնք վաճառվում են թղթե տարաներում, կոնֆետ վաճառողները ներկայացնում են գյուղացիներին որպես հատուկ ապրանք և բարձր գին են պահանջում։

Սառնաշաքար կոնֆետները 1885 թվականի «The Candy Stick» երգի հիմնական թեման է եղել․

Օ՜, կոնֆետե փայտիկը, զոլավոր ինչպես ուրախ վարսավիրի ձող,

Իմ մանկության հոգուն էր բերում քաղցր բերկրանք խոր,

Ամեն պղիձե դրամ, որ ձեռքիս մեջ կար,

Ինձ տանում էր  վար անկեղծ ցնծությամբ,

Դեպի խանութը՝ փողոցի անկյունում կոր,

Կոնֆետե փայտիկի համար՝ զոլավոր, ինչպես ուրախ վարսավիրի ձող։

Ինչպես նաև Սառնաշաքար կոնֆետը «Stick-Candy Days» պոեմի հիմնական թեման է եղել 1907 թվականի «A Rose of the Old Regime: And other Poems of Home-Love and Childhood by the Bentztown Bard» պոեմների շարքից։

Ուզում եմ վերադառնալ սառնաշաքար կոնֆետի օրերին,

Նախքան շոկոլադե ու գլազուրով կոնֆետները ծնվեին։

Ուզում եմ վերադառնալ այն փոքրիկ խանութը,

Որտեղ պառավ տատիկը վաճառում էր կոճապղպեղով սառը գարջուր՝

Եվ պատրաստում էր չամիչով բլիթներ անուշ,

Որ միգուցե՝ կայծակի պես անհետանում էին՝ երկու հատը մի կոպեկով։

Ես հիշում եմ կանաչ փողոցը, որտեղ կանգնած էր խանութը փոքրիկ,

Օ՜, և այն սառնաշաքար կոնֆետները՝ անուշահամ ու քաղցրիկ։

Կիտրոնի, անանուխի, դարչինի համ,

Ամեն մեկը՝ իր փոքրիկ կլոր ու մեծ բանկայի մեջ։

Եվ մանկության հմայքի միջով ես տեսնում եմ փայլը խունջուկի,

Սասաֆրասի, հորենիի ու սպիտակ պղպեղեղենի։

Սառնաշաքար կոնֆետը նաև հիշատակվել է 1909 թվականի Մեդիսոն Հուլիոս Քավեյնի գրած «The Land of Candy» պոեմում․

Առաջին տեղը, ուր նրանք հասան, –

Դա մի անտառ էր, մինչև երկինք ձգված։

Սառնաշաքար կոնֆետների անտառ. վա՜յ,

Ինչպես էր տղան այնտեղ ուրախ խաղում ու թռչկոտում կայտառ։

Ծառերի բներն էին ահռելի ու մեծ,

Մեր դարպասի մոտ եղած սիկոմորների պես պինդ ու լայնածավալ։

Եվ բոլորը՝ զոլավոր ու վառ,

Ինչպես վարսավիրի փայտիկ՝ զարդարված ու պայծառ։

## Արտադրություն և մարքեթինգ
աջից|մինի|247x247փքս|Սառնաշաքար կոնֆետը կարծրանալիս կարող է թեքվել՝ վերածվելով կարամելային ձեռնափայտի
Սառնաշաքար կոնֆետը արտադրվում է խառնելով հատիկավոր շաքարը ջրի և թաթար սերուցքի հետ։ Զանգվածը խառնում են գույնի և հոտավետ հավելումների հետ, այնուհետև ձգում են և ոլորում՝ ստանալով բնորոշ պարուրաձև տեսքը և վերջաապես կտրում են պատշաճ երկարությամբ և թողնում են սառչելու և պնդանալու։

1800-ականներին վառ կարմիր (երբեմն նաև վառ կապույտ) սպիտակի հետ միախառնված՝ հիմնական գույներն էին։ Չնայած ոչ կեռ և ավելի հաստ լինելուն, այն նման է կարամելային ձեռնափայտի։

Սառնաշաքար կոնֆետը արտադրվում է լայն համային տեսականիներով ինչպիսիք են արմատային գարեջուրը, դարչինը, մեղրածուծը, սասաֆրասը, պինյա կոլադան, բամբակե քաղցրավենիքը, անանուխը, մեխակը, հասիկավոր անանուխը, քաղցրարմատը, ծամոնը, շաքարե բամբակը և մշտադալարը։ Քաղցրավենիքները նաև պատրաստվում են մրգերի և հատապտուղների տարատեսակ համերով։ Կան նաև երկու տարբեր համերով միաձուլված քաղցրավենիքներ։

Սառնաշաքար կոնֆետները հիմնականում վաճառվում են թափանցիկ ցելոֆանի մեջ կիպ փաթեթավորված և ավանդաբար ցուցադրվում են լայնաբերան ապակե բանկաների մեջ վաճառքի համար։ Դրանք ի սկզբանե վաճառվում էին մեկ կտոր նիկելի կամ դրամի դիմաց։ 2008 թվականի դրությամբ նրանք հիմնականում վաճառվում են յուրաքանչյուրը 25-75 ցենտով, չնայած նրանք նաև վաճառվում էին մեծ քանակությամբ։ Սառնաշաքար կոնֆետի որոշ տեսակներ իրենց մեջ պարունակում են նաև քաղցր կրեմ։

## Սպառում
Լինելով պինդ քաղցրավենիք՝ սառնաշաքար կոնֆետը դժվար է բաժանել և երկար ժամանակ է պահանջվում այն հալելու համար։ Այս սառնաշաքարները կարող են կոտրվել ատամներով։

Սառնաշաքար կոնֆետը երբեմն այլ ուտեստներում օգտագործվում է որպես այլ բաղադրիչ՝ մանրեցված օգգտագործվում է պաղպաղակի, պուդինգի և գլազուրի մեջ, կամ էլ բաժանվում է բարակ կտորների և օգտագործվում է որպես խմորեղենի վրայի շերտ։ Այն նաև կարող է օգտագործվել մեկ այլ հրուշակի մեջ, հատկապես շոկոլադի հետ միախառնված։

## Ծանոթագրություն

## Արտաքին հղումներ
* Explanation of the production of stick candy
* 1897 Sears Roebuck & Co. catalog

Կատեգորիա:Կոնֆետ